CELEX: 62009TN0516
Language: el
Date: 2009-12-21 00:00:00
Title: Υπόθεση T-516/09 P: Αναίρεση που άσκησε στις 21 Δεκεμβρίου 2009 ο Luigi Marcuccio κατά της διατάξεως που εξέδωσε το Δικαστήριο Δημόσιας Διοίκησης στις 7 Οκτωβρίου 2009 στην υπόθεση F-122/07, Marcuccio κατά Επιτροπής

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/40
            
         Αναίρεση που άσκησε στις 21 Δεκεμβρίου 2009 ο Luigi Marcuccio κατά της διατάξεως που εξέδωσε το Δικαστήριο Δημόσιας Διοίκησης στις 7 Οκτωβρίου 2009 στην υπόθεση F-122/07, Marcuccio κατά Επιτροπής
   (Υπόθεση T-516/09 P)
   2010/C 51/75
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               σε κάθε περίπτωση, να αναιρέσει στο σύνολό της την αναιρεσιβαλλόμενη διάταξη·
            
         
               —
            
            
               να αναγνωρίσει ότι η πρωτοδίκως ασκηθείσα προσφυγή-αγωγή, η οποία έδωσε λαβή για την έκδοση της αναιρεσιβαλλομένης διατάξεως, ήταν καθ’ όλα παραδεκτή·
            
         
               —
            
            
               κυρίως, να δεχθεί στο σύνολό τους τα αιτήματα του νυν αναιρεσείοντος, τα οποία περιλαμβάνονται στην πρωτοδίκως ασκηθείσα προσφυγή-αγωγή·
            
         
               —
            
            
               να καταδικάσει την αναιρεσίβλητη να καταβάλει στον αναιρεσείοντα το σύνολο των δικαστικών εξόδων τόσο της πρωτοβάθμιας όσο και της κατ’ αναίρεση διαδικασίας·
            
         
               —
            
            
               επικουρικώς, να αναπέμψει την υπόθεση στο Δικαστήριο Δημόσιας Διοίκησης, υπό διαφορετική σύνθεση, προκειμένου να αποφανθεί εκ νέου επί της ουσίας.
            
         
      Λόγοι αναιρέσεως και κύρια επιχειρήματα
   
   Η υπό κρίση αίτηση αναιρέσεως στρέφεται κατά της διατάξεως του Δικαστηρίου Δημόσιας Διοίκησης (ΔΔΔ) της 7ης Οκτωβρίου 2009, στην υπόθεση F-122/07. Με τη διάταξη εκείνη απορρίφθηκε, εν μέρει ως προδήλως απαράδεκτη και εν μέρει ως προδήλως αβάσιμη, προσφυγή-αγωγή με αντικείμενο, κυρίως, να ακυρωθεί η απόφαση με την οποία η αναιρεσίβλητη απέρριψε το αίτημα του αναιρεσείοντος περί διεξαγωγής έρευνας σχετικά με ορισμένα περιστατικά που έλαβαν χώρα κατά τα έτη 2001 και 2003, καθώς και να υποχρεωθεί η Επιτροπή να αποκαταστήσει τη ζημία που υπέστη, ως εκ τούτου, ο αναιρεσείων.
   Προς στήριξη των αιτημάτων του, ο αναιρεσείων επικαλείται την εκ μέρους της αναιρεσιβαλλομένης διατάξεως παραμόρφωση του περιεχομένου των πραγματικών περιστατικών, καθώς και εσφαλμένη ερμηνεία και εφαρμογή της υποχρεώσεως αιτιολογήσεως των πράξεων που εκδίδονται από κοινοτικά θεσμικά όργανα.